ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी आणि व्हिएतनामच्या कम्युनिस्ट पक्षाचे सरचिटणीस महामहिम गुयेन फु ट्रोंग यांच्यात दूरध्वनीवरून झाले संभाषण
पंतप्रधान श्री नरेंद्र मोदी यांनी आज व्हिएतनामच्या कम्युनिस्ट पक्षाचे सरचिटणीस महामहिम गुयेन फु ट्रोंग यांच्याशी दूरध्वनीवरून संभाषण केले.
भारत आणि व्हिएतनाम यांच्यातील राजनैतिक संबंधांच्या स्थापनेच्या 50 व्या वर्धापन दिनानिमित्त दोन्ही नेत्यांनी एकमेकांची प्रशंसा केली. 2016 मध्ये पंतप्रधानांच्या व्हिएतनाम भेटीदरम्यान स्थापन झालेल्या भारत-व्हिएतनाम यांच्यातील व्यापक धोरणात्मक भागीदारी अंतर्गत सहकार्याच्या वेगवान गतीबद्दल दोन्ही नेत्यांनी संतोष व्यक्त केला.
पंतप्रधानांनी भारताचे ऍक्ट ईस्ट धोरण आणि हिंद-प्रशांत क्षेत्रातील महत्त्वाचा आधारस्तंभ म्हणून व्हिएतनामच्या महत्त्वाचा पुनरुच्चार केला आणि द्विपक्षीय संबंधांची व्याप्ती वाढवण्यासाठी, तसेच विद्यमान उपक्रमांवर जलदगतीने प्रगतीसाठी कार्य करण्याचा प्रयत्न करण्याचे आवाहन केले.
व्हिएतनाममध्ये भारतातील औषधे आणि कृषी उत्पादनांसाठी बाजारपेठेतील प्रवेश अधिक सुलभ करण्याची विनंतीही पंतप्रधानांनी केली.
पंतप्रधानांनी दोन्ही देशांमधील ऐतिहासिक आणि सांस्कृतिक संबंध अधोरेखित केले आणि व्हिएतनाममधील चाम स्मारकांच्या जीर्णोद्धारात भारताने घेतलेल्या सहभागाबद्दल आनंद व्यक्त केला.
दोन्ही देशांमधील संरक्षण भागीदारी वाढविण्यावर दोन्ही नेत्यांनी सहमती दर्शवली.
युक्रेनमधील सध्या सुरू असलेले युध्दसंकट आणि दक्षिण चीन सागरातील परिस्थितीसह सामायिक हिताच्या प्रादेशिक आणि जागतिक मुद्द्यांवरही त्यांनी यावेळी विचार विनिमय केला.
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रॉनिक्स आणि माहिती तंत्रज्ञान मंत्रालयाने बाल लैंगिक शोषण विषयक सामग्रीचे प्रसारण केल्याबद्दल समाज माध्यम मध्यस्थांविरोधात केली कारवाई
X, युट्युब आणि टेलिग्राम या समाज माध्यमांना बजावली नोटीस
भारतीय इंटरनेटवर गुन्हेगारी आणि हानिकारक सामग्रीचे प्रसारण करणाऱ्यांची कोणतीही गय केली जाणार नाही: केंद्रीय राज्यमंत्री राजीव चंद्रसेखर
इलेक्ट्रॉनिक्स आणि माहिती तंत्रज्ञान  मंत्रालयाने X, युट्युब  आणि टेलिग्राम  या समाज माध्यम मध्यस्थांना नोटीस बजावली असून, त्यांनी भारतामधील आपल्या इंटरनेट व्यासपीठावरून बाल लैंगिक अत्याचार विषयक सामग्री  काढून टाकण्यासंबंधी इशारा दिला आहे.
या समाज माध्यमांनी आपल्या व्यासपीठावरील सीएसएएम संबंधित कोणत्याही सामुग्रीमधील प्रवेश तात्काळ आणि कायम स्वरूपी बंद करावा, असे या नोटीसांमध्ये स्पष्ट करण्यात आले आहे. त्याचप्रमाणे भविष्यात सीएसएम चाप्रसार रोखण्यासाठी कंटेंट मॉडरेशन अल्गोरिदम आणि रिपोर्टिंग मेकॅनिझम यासारख्या सक्रिय उपायांच्या अंमलबजावणीवरही यात भर देण्यात आला आहे.
इलेक्ट्रॉनिक्स आणि माहिती तंत्रज्ञान मंत्रालयाच्या या नोटिसांमध्ये म्हटले आहे की, या अटींचे पालन झाले नाही, तर ते आयटी नियम 2021 च्या नियम 3 आणि नियम 4 चे उल्लंघन मानले जाईल.
मंत्रालयाने या तीन समाज माध्यम मध्यस्थांना इशारा दिला आहे की, या नोटिसांचे पालन करण्यात कोणताही विलंब झाला, तर परिणामी आयटी कायद्याच्या कलम 79 अंतर्गत त्यांना देण्यात आलेली सुरक्षित प्रक्षेपणाची सुविधा काढून घेण्यात येईल, जी सध्या त्यांना कायदेशीर दायित्वापासून संरक्षण देते.
भारतीय इंटरनेटवरून अशी हानीकारक सामग्री काढून टाकण्याचा हा दृष्टिकोन मंत्रालयाचा धोरणात्मक दृष्टीकोन बनावा, अशी केंद्रीय राज्यमंत्री राजीव चंद्रशेखर यांची भूमिका आहे.
माहिती तंत्रज्ञान  कायदा, 2000, सीएसएम सह पोर्नोग्राफिक सामग्रीसाठी कायदेशीर चौकट प्रदान करतो. आयटी कायद्याच्या कलम 66E, 67, 67A आणि 67B अंतर्गत अश्लील अथवा पोर्नोग्राफिक सामग्रीच्या ऑनलाइन प्रसारणासाठी कठोर दंड आकारला जातो.
सुक्ष्म, लघु आणि मध्यम उदयोग मंत्रालय
केंद्रीय सूक्ष्म, लघु आणि मध्यम उद्योग मंत्री नारायण राणे यांच्या हस्ते कुडाळ येथे आयोजित “कोकण काथ्या महोत्सवा”चे उदघाटन
केंद्रीय सूक्ष्म, लघु आणि मध्यम उद्योग मंत्री नारायण राणे यांच्या हस्ते कुडाळ येथे आयोजित “कोकण काथ्या महोत्सवा”चे आज उदघाटन करण्यात आले. काथ्या मंडळाच्या वतीने कुडाळ येथे 28 फेब्रुवारी 2022 पर्यंत हा महोत्सव आयोजित करण्यात आला आहे.
या महोत्सवात कोकणातील काथ्या कलाकारांच्या कलाविषयक क्षमतांचे प्रदर्शन करण्यासोबतच संपूर्ण भारतातील काथ्या कारागीरांच्या कलेचे देखील दर्शन घेता येईल. काथ्या मंडळ या प्रदर्शनात विविध उत्पादने, त्यांचे उपयोग आणि त्यांच्या निर्मितीसाठी वापरण्यात येणारी यंत्रे यांच्याविषयी माहिती देखील सादर करत आहे. काथ्या उद्योगाविषयी कोकणात अधिक जागरुकता निर्माण करण्यासाठी काथ्या मंडळाच्या वतीने महोत्सव कालावधीत विविध कार्यशाळा, चर्चासत्रे, प्रदर्शन फेरी, उद्योजकता विकास कार्यक्रम यांचे आयोजनही करण्यात आले आहे.
पंतप्रधान नरेंद्र मोदी यांच्या संकल्पनेनुसार आणि केंद्रीय एमएसएमई मंत्री नारायण राणे आणि काथ्या मंडळ यांच्या दिशानिर्देशांना अनुसरून कोकण विभागात काथ्या उद्योगाचा विकास करण्यासाठी कार्यक्रमांची अंमलबजावणी करण्यात येत आहे.
एमएसएमई उद्योग रोजगार संधींची निर्मिती करण्यात महत्त्वाची भूमिका बजावत असून देशाच्या सामाजिक-आर्थिक विकासात मोठे योगदान देत आहेत. काथ्यापासून तयार केलेल्या विविध उत्पादनांच्या उपयोगाबाबत काथ्या उद्योग नवनवे मार्ग शोधून काढत असून संबंधित योजना आणि सेवा लोकप्रिय करून आता या उद्योगाचा विस्तार संपूर्ण देशात होत आहे आणि त्यातून अधिक रोजगार संधींची निर्मिती होत आहे.
काथ्या मंडळाविषयी
देशातील काथ्या उद्योगाच्या समग्र शाश्वत विकासासाठी भारत सरकारने काथ्या उद्योग कायदा 1953 अन्वये काथ्या मंडळाची स्थापना केली. या कायद्याअंतर्गत नेमून दिलेल्या मंडळाच्या कार्यामध्ये शास्त्रीय, तंत्रज्ञानविषयक आणि आर्थिक संशोधनासाठी अधिग्रहण, मदत आणि प्रोत्साहन देणे, आधुनिकीकरण, दर्जात्मक सुधारणा, मनुष्यबळ विकास, विपणन प्रोत्साहन आणि या उद्योगाशी संबंधित असलेल्या सर्वांचे कल्याण यांचा समावेश आहे. केरळमधील कोची येथे एम.जी.रस्त्यावरील काथ्या भवन येथे काथ्या मंडळाचे मुख्य कार्यालय आहे आणि या कार्यालयाच्या अखत्यारीत देशभरातील 29 दुकानांसह एकूण 48 आस्थापना सध्या कार्यरत आहेत. गेल्या 60 वर्षांहून अधिक काळात काथ्या मंडळ, या उद्योगाची जबाबदारी समर्थपणे सांभाळत असून, हा उद्योग आज देशातील ग्रामीण भागात आर्थिक विकास घडवून आणण्यात महत्त्वाची भूमिका निभावत आहे. अनेक वर्षांपर्यंत काथ्या उद्योग केरळ राज्यात एकवटलेला होता मात्र आता काथ्या मंडळाच्या प्रयत्नांमुळे या उद्योगाची वाढ देशाच्या इतर भागात देखील होताना दिसत आहे.
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी लसीकरण मोहीम अंतर्गत आतापर्यंत 177.50 कोटी लसींच्या मात्रा देण्यात आल्या
सध्या देशात उपचाराधीन कोविड-19 रुग्णांची संख्या 1,02,601 इतकी आहे
एकूण रुग्णांच्या तुलनेत उपचाराधीन रुग्णांचे प्रमाण 0.24% आहे
रुग्ण बरे होण्याचे सध्याचे प्रमाण 98.56% आहे
गेल्या 24 तासात 16,765 रुग्ण बरे झाले आहेत, आता बरे झालेल्या एकूण रुग्णांची संख्या 4,23,07,686 इतकी झाली आहे
गेल्या 24 तासात 8,013 नव्या रुग्णांची नोंद झाली आहे
दैनंदिन पॉझिटिव्हीटी दर 
साप्ताहिक पॉझिटिव्हीटी दर 
आतापर्यंत एकूण 76.74 कोटी चाचण्या करण्यात आल्या, गेल्या 24 तासांत 7,23,828 चाचण्या करण्यात आल्या
पर्यटन मंत्रालय
पर्यटन मंत्रालयाकडून 'ट्रॅव्हल फॉर लाइफ' उपक्रमाचा जागतिक स्तरावर प्रारंभ
नवी दिल्ली, 27 सप्टेंबर 2023
2023 च्या जागतिक पर्यटन दिनानिमित्त,भारत सरकारच्या पर्यटन मंत्रालयाने आज पर्यावरण, वन आणि हवामान बदल मंत्रालय, संयुक्त राष्ट्र जागतिक पर्यटन संघटना  आणि संयुक्त राष्ट्र पर्यावरण कार्यक्रम  यांच्या सहकार्याने नवी दिल्लीत भारत मंडपम येथे पर्यावरण अनुकूल जीवनशैली : लाइफ अंतर्गत पर्यटन क्षेत्रावर लक्ष केंद्रित करणाऱ्या 'ट्रॅव्हल फॉर लाइफ' उपक्रमाचा जागतिक स्तरावर प्रारंभ केला.
पर्यटन मंत्रालयाने अलीकडे सुरु केलेले उपक्रम म्हणजे शाश्वत पर्यटनाला चालना देण्यासाठीच्या आमच्या वचनबद्धतेचे प्रतीक आहे, असे पर्यटन आणि संरक्षण राज्यमंत्री अजय भट्ट यांनी यावेळी सांगितले. नवी दिल्लीत नुकत्याच संपन्न झालेल्या जी 20 प्रमुखांच्या बैठकीत जागतिक एकता आणि सहयोग याविषयीच्या भारताच्या प्रतिबद्धतेचे दर्शन घडले आणि एका शाश्वत भविष्यासाठी सर्व प्रतिनिधींनी सर्व राष्ट्रांच्या एकत्रित महत्वाकांक्षांना अधोरेखित केले, असे भट्ट यांनी यावेळी सांगितले.
प्रत्येक पर्यटकाने, प्रत्येक उद्योगाने आणि प्रत्येक नागरिकाने या उपक्रमाअंतर्गत असलेल्या विचारांना अनुसरावे, एक जबाबदारीने पर्यटन करावे, आपल्या पर्यावरणाचा आदर राखावा आणि आपल्या विश्वाला नितांत सुंदर बनवणाऱ्या या वैविध्यपूर्ण संस्कृतीला समजून तिचा सन्मान करावा, असे आवाहन त्यांनी केले. ट्रॅव्हल फॉर लाइफ कार्यक्रम LiFE  या संकल्पनेतून साकार झाला असून तो आपल्या वसुंधरेच्या शाश्वततेचा मार्ग निश्चित करत आहे, असे भट्ट यांनी यावेळी सांगितले.
याप्रसंगी आपल्या सांस्कृतिक वारशाचे जतन आणि संवर्धन करणाऱ्या आणि पर्यटनाच्या माध्यमातून शाश्वत विकासासाठी कार्य करणाऱ्या गावांना सर्वोत्कृष्ट ग्रामीण पर्यटन ग्राम पुरस्कार प्रदान करण्यात आले. एकूण 35 ग्रामीण पर्यटन पुरस्कारप्राप्त गावांपैकी अनुक्रमे 5, 10 आणि 20 गावांना सुवर्ण, रौप्य आणि कांस्य पदकांनी सन्मानित करण्यात आले.
पुरस्कारप्राप्त गावांची यादीS.Kane/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 48
संरक्षण मंत्रालय
भारतीय नौदल कोणत्याही मोहिमेसाठी तैनात आणि लढाईसाठी सज्ज
नवी दिल्ली, 18 एप्रिल 2020
कोविड -19 ची चाचणी सकारात्मक आल्यानंतर अलगीकरण कक्षात ठेवलेले 26 खलाशी आयएनएस आंग्रे या मुंबईतील किनारा प्रतिष्ठानचे आहेत. भारतीय नौदलाच्या कोणत्याही जहाजावर, पाणबुडीवर किंवा हवाई तळावर कोविड -19 संसर्गाची अद्यापपर्यंत एकही घटना घडलेली नाही. आमची नौदल मालमत्ता तीन आयामांमध्ये मोहीम राबविण्यासाठी तैनात आहे आणि सर्व यंत्रणा आणि हवाई तळावरील मालमत्ता चांगल्या प्रकारे कार्यरत आहेत. नौदल हे लढाऊ-सज्ज, मोहिमेसाठी सक्षम असूनही साथीच्या आजाराशी लढा देण्याकरिता तसेच हिंदी महासागर क्षेत्रातील आमच्या मित्रत्वाचे संबंध असणाऱ्या शेजार्यांना पाठिंबा देण्यासाठी राष्ट्रीय मोहिमेत भाग घेण्यास तयार आहे.
पूर्वेकडील मलाक्काच्या सामुद्रधुनीपासून पश्चिमेकडील बाब-अल-मंडेब पर्यंतच्या समुद्री तटबंदीत व्यापलेल्या प्रदेशावर आमची गस्त अजूनही कायम आहे, तसेच आमच्या व्यापारी जहाजांना आणि एडनच्या आखातातील चाचेगिरी विरोधात गस्त घालणाऱ्या पथकांना संरक्षण आणि आश्वासन प्रदान करण्यासाठी ओपी संकल्प हाती घेण्यात आला आहे.
07 एप्रिल रोजी एक खलाशी कोरोना बाधित आढळल्यानंतर पश्चिम नौदल कमांडने संसर्ग झालेल्यांचा शोध घेऊन त्यांची चाचणी/स्क्रिनिंग सुरु केले त्यामुळे कोविड-19 प्रकरणांचा तपास करणे शक्य झाले. हे सर्व खलाशी अद्यापही बाधित नाहीत आणि सर्वोत्तम वैद्यकीय क्षेत्रातील तज्ज्ञांच्या देखरेखीखाली आयएनएचएस अस्विनी येथे त्यांचे परीक्षण केले जात आहे.
कोविड -19 साठी खलाशाची चाचणी सकारात्मक आल्याने, युनिटचा संपूर्ण परिसर सीलबंद करण्यात आला आहे. प्रतिबंधात्मक क्षेत्र आणि बफर क्षेत्रे नियुक्त केली गेली आहेत आणि संसर्गाची साखळी तोडण्यासाठी वारंवार निर्जंतुकीकरण केले जात आहे.
नौदल परिसरामधील इतर सर्व भागात टाळेबंदीची अंमलबजावणी कडकपणे करण्यात येत आहे. कर्मचारी आणि त्यांच्या कुटूंबियांना विलगीकरण आणि सुरक्षा नियमांचे पालन करायला लावले जात आहे. कोरोना रुग्ण शोधण्यासाठी घरोघरी जाऊन लोकांचे स्क्रिनिंग केले जात आहे.
किनारपट्टी आणि किनारपट्टीच्या सुरक्षिततेसाठी सर्व मोहीम पूर्वीप्रमाणेच सुरू आहे. आजाराचा प्रादुर्भाव तात्काळ रोखण्यासाठी 14 दिवसांचा विलगीकरण नियम पाळण्यासाठी आणि नागरी प्राधिकरणाच्या तसेच सागरी तटाशेजारील देशांना मदतीसाठी कार्यकारी विभागांची सज्जता ठेवली आहे.
आमच्या देशवासीयांच्या सोयीसाठी मुंबई, गोवा, कोची आणि विशाखापट्टणम येथे नौदल आवारात अनेक विलगीकरण सुविधा तैनात ठेवण्यात आल्या आहेत. गेल्या आठवड्यात,मुंबईत विलगीकरण कक्षात ठेवलेल्या केंद्रशासित प्रदेश लद्दाख आणि जम्मू-काश्मीरमधील 44 माजी इराण यात्रेकरूंची तुकडी, भारतीय नौदलाने घेतलेल्या काळजीमुळे आणि देखभालीमुळे समाधानाने घरी परतली. नौदलाच्या विमानांनी राज्य सरकारांना मदत करण्यासाठी माल आणि कर्मचाऱ्यांची वाहतूक केली आहे.
भारतीय नौदलाने अनुभव सामायिक करण्यात सक्रियता दर्शविली आहे आणि आपली मार्गदर्शक तत्वे इतर नौदलांशी सामायिक करण्याच्या उद्देशाने Indian Ocean Naval Symposium  या संकेतस्थळावर उपलब्ध केली आहेत.
या महामारीचा प्रसार रोखण्यासाठी भारतीय नौदल वचनबद्ध आहे आणि सागरी क्षेत्रामध्ये येणाऱ्या कोणत्याही आव्हानांचा सामना करण्यासाठी नेहमीप्रमाणेच तत्पर आहे.
B.Gokhale/V.Joshi/P.Malandkar
(Visitor Counter : 128
पंतप्रधान कार्यालय
पंतप्रधान नरेंद्र मोदी 28 जानेवारीला नवी दिल्ली येथील करिअप्पा मैदानावर एनसीसी मेळाव्याला संबोधित करणार
पंतप्रधान नरेंद्र मोदी 28 जानेवारीला, नवी दिल्लीतल्या करिअप्पा मैदानावर एनसीसी अर्थात राष्ट्रीय छात्र सेनेच्या मेळाव्याला संबोधित करणार आहेत. केंद्रीय संरक्षण मंत्री, चीफ ऑफ डिफेन्स स्टाफ आणि सैन्य दलाच्या तिन्ही दलांचे प्रमुख या कार्यक्रमाला उपस्थित राहतील.
यावेळी पंतप्रधान गार्ड ऑफ ऑनर स्वीकारतील आणि एनसीसी छात्रांच्या संचलनाची पाहणी करतील.यावेळी होणाऱ्या सांस्कृतिक कार्यक्रमांचा आनंदही पंतप्रधान घेणार आहेत.
Jaydevi PS/N.Chitale/P.Kor
आरोग्य आणि कुटुंब कल्याण मंत्रालय
देशभरात कोरोना प्रतिबंधक लसीच्या 5.5 कोटी पेक्षा जास्त मात्रा देण्यात आल्या
गेल्या 24 तासात लाभार्थींना 23 लाखाहून जास्त मात्रा
महाराष्ट्र, पंजाब, कर्नाटक, छत्तीसगड आणि गुजरात या राज्यात दैनंदिन रुग्ण संख्येत वाढ सुरूच
भारतात लसीकरण अभियानाने वेग घेतला असून आज सकाळी 7 वाजेपर्यंत प्राप्त झालेल्या अहवालानुसार भारतात 9,01,887 सत्राद्वारे 5.5 कोटीहून अधिक  लसीच्या मात्रा देण्यात आल्या आहेत. यामध्ये 80,34,547 आरोग्य क्षेत्रातले कर्मचारी , 51,04,398 आरोग्य क्षेत्रातले कर्मचारी , 85,99,981 आघाडीवर राहून काम करणारे कर्मचारी , 33,98,570 आघाडीवर काम करणारे कर्मचारी , 55,99,772 लाभार्थी 45 वर्षावरील आणि सह व्याधी असणारे  तर साठ वर्षावरील 2,47,67,172 लाभार्थी यांचा समावेश आहे.
देशातल्या लसीकरणापैकी 60% जास्त लसीकरण आठ राज्यात झाले आहे.
लसीकरण अभियानाच्या 69 व्या दिवशी  लसीच्या 23 लाखाहून अधिक  मात्रा देण्यात आल्या. 40,595 सत्राद्वारे 21,54,934 लाभार्थींना पहिली मात्रा आणि 2,03,797 आरोग्य कर्मचारी आणि आघाडीवरचे कर्मचारी यांना दुसरी मात्रा देण्यात आली.
गेल्या 24 तासात देण्यात आलेल्या लसीच्या मात्रांपैकी 70% लसीकरण दहा राज्यात करण्यात आले आहे.
महाराष्ट्र, पंजाब, कर्नाटक, छत्तीसगड आणि गुजरात या पाच राज्यात दैनंदिन रुग्ण संख्येत वाढ दिसून येत आहे.
गेल्या 24 तासात 59,118 नव्या रुग्णांची नोंद झाली.
महाराष्ट्रात सर्वात जास्त म्हणजे 35,952 नव्या रुग्णांची नोंद झाली. पंजाबमध्ये 2,661, कर्नाटकमध्ये 2,523 नव्या रुग्णांची नोंद झाली.
दहा राज्यात कोविड-19 च्या दैनंदिन रुग्ण संख्येचा आलेख चढता आहे.
भारतात फेब्रुवारीच्या मध्यात सर्वात कमी संख्येची नोंद झाल्यानंतर एकूण सक्रीय रुग्णसंख्येत वाढ जारी आहे. आज ही संख्या 4.21 लाख  आहे.
देशातल्या एकूण सक्रीय रुग्ण संख्येपैकी 73.64% महाराष्ट्र, केरळ आणि पंजाब या तीन राज्यात आहेत.
देशात एकूण 1,12,64,637 कोरोना मुक्त झाले असून बरे होण्याचा राष्ट्रीय दर 95.09% आहे.
गेल्या 24 तासात 32,987 रुग्ण कोरोनातून मुक्त झाले आहेत. गेल्या 24 तासात 257 मृत्यूंची नोंद झाली.
यापैकी 78.6% मृत्यू सहा राज्यातले आहेत.
महाराष्ट्रात सर्वात जास्त म्हणजे 111 मृत्यूंची नोंद झाली. पंजाब मध्ये 43 जणांचा मृत्यू झाला.
14 राज्ये/केंद्र शासित प्रदेशात गेल्या 24 तासात कोविड-19 मुळे एकही मृत्यूची नोंद नाही. राजस्थान, जम्मू काश्मीर , झारखंड, ओडिशा, पुद्डूचेरी, लक्षद्वीप, सिक्कीम, लडाख , दादरा नगर हवेली आणि दमण दीव, मणिपूर, त्रिपुरा, मिझोरम,अंदमान निकोबार आणि अरुणाचल प्रदेश यांचा यात समावेश आहे.
आरोग्य आणि कुटुंब कल्याण मंत्रालय
कोविड -19 अद्ययावत माहिती
देशव्यापी लसीकरण मोहिमेअंतर्गत आतापर्यंत एकूण लसीच्या 215.47 मात्रा  देण्यात आल्या.
गेल्या 24 तासांत लसीच्या 21,67,644 मात्रा देण्यात आल्या.
देशात सध्या 46,347 रुग्ण उपचाराधीन
उपचाराधीन रुग्णांचे प्रमाण सध्या 0.1%
सध्या रुग्ण बरे होण्याचा दर 98.71%
गेल्या 24 तासांत 5,178 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या 4,39,30,417
गेल्या 24 तासात 4,369 नव्या कोरोना रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 88.99 कोटी कोविड चाचण्या करण्यात आल्या गेल्या 24 तासात एकूण 3,50,468 कोविड चाचण्या करण्यात आल्या.
गृह आणि शहरी व्यवहार मंत्रालय
कोविड-19 चे परीक्षण करण्यासाठी आज्ञा आणि नियंत्रण कक्षात स्मार्ट सिटी अभियानाच्या संकलित माहिती फलकाचा उपयोग
नवी दिल्ली, 6 एप्रिल 2020
पुणे, सूरत, बेंगळुरू आणि तुमकुरू ही स्मार्ट शहरे त्यांच्या शहरांच्या वेगवेगळ्या प्रशासकीय विभागात कोरोना विषाणूच्या स्थितीबद्दल अद्ययावत माहिती देण्यासाठी माहिती विश्लेषक आणि त्यांच्या  संगणक आणि संप्रेषण प्रणालीसह  काम करणाऱ्या माहिती तज्ञांनी विकसित केलेल्या संकलित माहिती फलकाचा वापर करीत आहेत.
पुणे: पुणे स्मार्ट सिटी विकास महामंडळाने  पुणे महानगरपालिकेच्या  सहकार्याने कोरोना विषाणूच्या जागतिक साथीच्या आजाराशी लढण्यासाठी शहराच्या प्रयत्नात संकलित माहिती फलक  विकसित करण्यासाठी सहकार्य केले आहे. शहरातील प्रत्येक घटकाच्या मोजमापासाठी भौगोलिक-स्थानिक माहिती प्रणालीचा वापर करण्यात आला आहे आणि शहर प्रशासन त्या भागावर लक्ष ठेवून आहे तसेच कोविड-19 संसर्गग्रस्त रुग्णांसाठी तिथे बफर झोन तयार करीत आहे. उष्णता मापक तंत्रज्ञान आणि भविष्यसूचक विश्लेषणाचा वापर करून शहर प्रशासन एक प्रतिबंधात्मक उपाययोजना विकसित करेल आणि प्रतिबंधात्मक विभाग माहिती संकलक फलकावर प्रतिबिंबित होतील. शहरातील “नायडू संसर्गजन्य रोग रुग्णालय” मधील आरोग्य सेवा या सुविधेद्वारे कळू शकतात. स्मार्ट सिटी संकलित माहिती फलकाद्वारे विलगीकरण सुविधांची माहिती तसेच संशयित रुग्णांच्या तब्येतीचा आढावा आणि घरी विलगीकरणात असलेल्या रुग्णांचे संपर्क कळू शकतात.
सुरत: नागरिकांना नियमित अद्ययावत माहिती कळावी यासाठी सूरत महानगरपालिकेने आपल्या संकेतस्थळावर ऑनलाईन माहितीफलक प्रकाशित केला आहे. चाचणी केलेल्या, पुष्टी केलेले, सक्रिय, पुनर्प्राप्त आणि मृत्यूच्या प्रकरणांची एकूण आकडेवारी प्रदान करण्याव्यतिरिक्त, हा फलक शहरामध्ये कोविड -19 च्या एकत्रित प्रकरणांच्या  संदर्भात, प्रसाराची आकडेवारी आणि नमुने प्रदान करतो तसेच रोगाची नवीन पुष्टी झालेल्यांची संख्या , त्यांचे वयानुसार, विभागनिहाय आणि लिंगनिहाय विवरण याबद्दलची माहितीही दर्शवितो.
बाधित भागाचे स्थानिक विहंगावलोकानही नागरिकांना याद्वारे करता येते. माहिती संकलन फलक यावर बघू शकता-: https://www.suratmunicipal.gov.in/others/CoronaRelated
खाली विस्तृत माहिती दिली आहे.
बंगळुरू आणि तुमकुरू:
बृहन बंगळुरू महानगरपालिकेने विषाणूचा प्रसार रोखण्यासाठी 8 किलोमीटर परिघातील बाधित रुग्णावर लक्ष ठेवण्यासाठी तंत्रज्ञानाच्या साहाय्याने नियंत्रण कक्ष उभारला आहे.
कोविड-19 माहिती संकलक फलकाचा उपयोग करून बृहन बंगळुरू महानगरपालिका कोरोना विषाणू प्रसाराविषयी दैनिक प्रसारित करते. तारीख-वार, विभागनिहाय, रुग्णालयनिहाय, वय-वार आणि लिंगनिहाय तपशील या नियंत्रण कक्षात संकलित केला जातो आणि दररोज प्रकाशित केला जातो.
एकात्मिक आज्ञा आणि नियंत्रण कक्ष
कोविड-19 विरोधात नियंत्रण कक्ष म्हणून सार्वजनिक ठिकाणांवर सीसीटीव्ही द्वारे पाळत ठेवणे, भौगोलिक-स्थानिक माहिती प्रणालीचा वापर करून बाधित रुग्णांचा छडा लावणे, आरोग्यविषयक कर्मचाऱ्यांची जीपीएस प्रणालीद्वारे माहिती ठेवणे त्याचबरोबरीने विषाणू प्रसार रोखण्यासाठी शहराच्या विविध भागात डॉक्टर्स आणि आरोग्यसेवेत असलेल्या व्यक्तींना व्हर्च्युअल  प्रशिक्षण, रुग्णवाहिका आणि निर्जंतुकीकरण सेवांचा वेळोवेळी आढावा,व्हिडिओ कॉन्फरन्सिंगद्वारे वैद्यकीय सेवा आणि टेली-समुपदेशन आणि टेली-मेडिसीनची माहिती देणे इत्यादी कामे एकात्मिक आज्ञा आणि नियंत्रण कक्ष करीत आहे.
U.Ujgare/V.Joshi/P.Malandkar
(Visitor Counter : 279
अर्थ मंत्रालय
केंद्रीय अर्थमंत्री निर्मला सीतारामन उद्या जीआयएफटी सिटी, गांधीनगर इथल्या चर्चेत भारत सरकारच्या सचिवांच्या पथकाचे नेतृत्व करणार
केंद्रीय अर्थ आणि कॉर्पोरेट व्यवहार मंत्री, निर्मला सीतारामन, 20 नोव्हेंबर 2021 रोजी जीआयएफटी सिटी, गांधीनगर इथे भारताच्या पहिल्या आंतरराष्ट्रीय वित्तीय सेवा केंद्राच्या  विकास आणि वाढीच्या विषयांवर चर्चा करण्यासाठी अर्थ मंत्रालय आणि कॉर्पोरेट व्यवहार मंत्रालयाच्या सात सचिवांच्या पथकाचे नेतृत्व करतील. अर्थ राज्यमंत्री, पंकज चौधरी आणि डॉ. भागवत किशनराव कराड हे देखील चर्चेत सहभागी होणार आहेत.
भारतातील भारतीय कॉर्पोरेट्ससाठी जागतिक वित्तीय सेवांचे प्रवेशद्वार म्हणून जागतिक आर्थिक व्यवसाय भारताकडे आकर्षित करणे आणि फिनटेक ग्लोबल हब म्हणून वाढ करणे यात जीआयएफटी-आयएफएससीची भूमिका यावर चर्चेत लक्ष केंद्रीत केले जाणार आहे.
केंद्रीय अर्थमंत्री जीआयएफटी सिटी येथील महत्त्वाच्या पायाभूत सुविधांनाही भेट देतील आणि आयएफएससी मध्ये उपस्थित विविध भागधारक/संस्थांशी संवाद साधतील. भारताचे प्रमुख वित्तीय सेवा केंद्र आणि भारतातील आणि बाहेरील जागतिक आर्थिक प्रवाहाचे प्रमुख प्रवेशद्वार म्हणून जीआयएफटी-आयएफएससी विकसित करण्यासाठी भारत सरकारची वचनबद्धता ही भेट अधोरेखित करते. या चर्चांमुळे जीआयएफटी-आयएफएससीच्या जलद विकासासाठी संकल्पना आणि धोरणांचा संगम होईल. याची निर्मिती देशांतर्गत आणि देशाबाहेरील आर्थिक व्यवहारांच्या दृष्टीकोनातून करण्यात आली आहे आणि त्यामुळे आत्मनिर्भर भारताच्या ध्यासाला मूर्त रूप दिले आहे.
या उद्दीष्टाचा पाठपुरावा करताना, जीआयएफटी-आयएफएससीसाठी एकत्रित वित्तीय क्षेत्र नियामक, जीआयएफटी सिटी आणि आंतरराष्ट्रीय वित्तीय सेवा केंद्र प्राधिकरण  यांनी जागतिक दर्जाचे वित्तीय नियम, प्रभावी पायाभूत सुविधा, प्रदान करण्यासाठी सहयोगी प्रयत्न केले आहेत. स्पर्धात्मक कर व्यवस्था आणि नाविन्यपूर्ण आणि वैविध्यपूर्ण आर्थिक उत्पादने आणि सेवा जसे की विमान भाडेपट्टी, भांडवली बाजार व्यवहार आणि जागतिक इन-हाउस सेंटर्सचा शोध घेण्यासाठी भरपूर संधी यांचा समावेश आहे. फिनटेकला चालना देणारे आणि प्रयोगशाळांच्या रूपात नवउद्यमांच्या  आधारासाठी काही सर्वोत्तम-देशांतर्गत पायाभूत सुविधांसह आणि 'आयएफएससी बियॉंड बाऊंडरी फिनटेक फेस्टिव्हल' आणि हॅकेथॉनसारख्या जागतिक कार्यक्रमांसह, जीआयएफटी-आयएफएससी प्रदेशातील एक समृद्ध फिन्टेक हब म्हणून वेगाने उदयास येत आहे.
रेल्वे मंत्रालय
मध्य रेल्वेच्या वातानुकूलित उपनगरी गाड्यांनी एप्रिल 2023 ते जून 2023 या कालावधीत 49.47 लाख प्रवाशांची वाहतूक करत मिळवला 23.36 कोटी रुपयांचा महसूल
मुंबई, 12 जुलै 2023
मध्य रेल्वेवर वातानुकूलित उपनगरी गाडयांना प्रवाशांचा उत्स्फूर्त प्रतिसाद मिळत आहे. मध्य रेल्वेच्या वातानुकूलित उपनगरी गाडयांनी एप्रिल 2023 ते जून 2023 या कालावधीत 49.47 लाख प्रवाशांची ने - आण केली आणि 23.36 कोटी रुपयांचा महसूल प्राप्त केला.
अ) एप्रिल ते जून या तिमाहीतील सरासरी प्रवासी संख्या आणि मिळकत
|
|
S.No.
|
|
2022-23
April to June
|
|
2023-24
April to June
|
|
Percentage increase
|
|
1.
|
|
Total Passengers
|
|
26.60 Lakh
|
|
49.47 lakh
|
|
53.77%
|
|
2
|
|
Total Earnings
|
|
12.16 Crores
|
|
23.36 Crores
|
|
52.05%
|
|
3
|
|
Monthly Average Number of passengers
|
|
8.86 Lakh
|
|
16.49 Lakh
|
|
53.73%
|
|
4
|
|
Monthly Average Earnings 
|
|
4.05 Crores
|
|
7.78 Crores
|
|
52.06%
ब ) दैनंदिन सरासरी प्रवासी संख्या आणि मिळकत
|
|
S.No.
|
|
2022-23 April to June

|
|
2023-24 April to June

|
|
Percentage increase
|
|
1.
|
|
April Month
|
|
19766
|
|
50103
|
|
39.45%
|
|
2
|
|
May Month
|
|
31085
|
|
56315
|
|
55.20%
|
|
3
|
|
June Month
|
|
36811
|
|
56615
|
|
65.02%
|
|
4
|
|
Total Number of Passengers from April- June
|
|
87662
|
|
163033
|
|
53.77%
|
|
5
|
|
Daily average number of passengers
|
|
29221
|
|
54344
|
|
53.77%
|
|
6
|
|
Daily average Earnings 
|
|
13.35 Lakhs per Day
|
|
25.65 Lakhs per Day
|
|
52.04%
क) वातानुकूलित उपनगरी गाड्यांमध्ये विना तिकीट असलेल्या प्रवाशांकडून आकारण्यात आलेला दंड
|
|
S.No.
|
|
|
|
April to June 2022
|
|
April to June 2023
|
|
1.
|
|
Number of Ticketless Passengers in AC Local
|
|
4903
|
|
9593
|
|
2
|
|
Penalty imposed on above Ticketless Passengers in AC Local
|
|
Rs. 17.79 Lakhs
|
|
Rs. 31.92 Lakhs
सध्या, मध्य रेल्वे उपनगरी विभागात 4 रेकसह 56 वातानुकूलित सेवा चालवते. सुरक्षित आणि गारेगार प्रवास करण्यासोबतच ,विशेषत: वर्षभरापूर्वी भाडे कमी केल्यानंतर वातानुकूलित उपनगरी गाड्यांनी प्रवास करणे किफायतशीर झाले आहे.
याव्यतिरिक्त रेल्वेने प्रथम श्रेणी त्रैमासिक, सहामाही आणि वार्षिक सीझन तिकीटधारकांना प्रथम श्रेणी त्रैमासिक, सहामाही आणि वार्षिक सीझन तिकीट आणि एसी तिमाही, सहामाही आणि वार्षिक सीझन तिकिटांमधील भाड्यातील तफावत भरून वातानुकूलित उपनगरी गाड्यांमधून प्रवास करण्याची सुविधा दिली आहे आणि वातानुकूलित उपनगरी सेवेच्या त्रैमासिक, सहामाही आणि वार्षिक सीझन तिकीटसाठी संपूर्ण कालावधीसाठी प्रथम श्रेणी तिमाही सीझन तिकीट, सहामाही सीझन तिकीट आणि वार्षिक सीझन तिकीट मध्ये कितीही दिवस शिल्लक आहेत हे लक्षात न घेता ही सुविधा देण्यात आली आहे.
S.Patil/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
मंत्रिमंडळ
गुन्हेगारी प्रकरणात भारत-मोरोक्को दरम्यान परस्पर कायदेशीर सहाय्य कराराला मंत्रिमंडळाची मान्यता
(नवी दिल्ली, 1 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि मोरोक्को दरम्यान गुन्हेगारी प्रकरणात परस्पर कायदेशीर सहाय्य देण्याबाबतच्या कराराला मान्यता देण्यात आली.
फायदे
या करारामुळे गुन्ह्यांचा तपास आणि खटले, माग काढणे, नियंत्रण, दंड किंवा जप्ती, गुन्ह्यातील हत्यारे या संदर्भात द्विपक्षीय सहकार्याबाबत विस्तृत कायदेशीर चौकट मिळेल गुन्ह्यांचा तपास आणि खटले दाखल करण्यातील कार्यतत्परता वाढवणे हा देखील उद्देश आहे. संघटीत गुन्हेगारी तसेच दहशतवाद्यांच्या कार्य पद्धतीबाबत अधिक चांगला दृष्टीकोन निर्माण व्हायला मदत होईल. ज्यांचा वापर अंतर्गत सुरक्षा क्षेत्रातील धोरणात्मक निर्णय घेतांना होईल.
N.Sapre/J.Patankar/P.Kor